# Anish Giri

Anish Giri (Sant Petersburg, 28 de juny de 1994) és un prodigi dels escacs neerlandès. Va aconseguir obtenir el títol de Gran Mestre el 2009 a l'edat de 14 anys, 7 mesos, i 2 dies.
A la llista d'Elo de la FIDE del maig de 2023, hi tenia un Elo de 2768 punts, cosa que el situava com a 6è millor jugador del món (en actiu), i com a número 1 d'entre els jugadors dels Països Baixos. El seu màxim Elo va ser de 2797 punts, a la llista de febrer de 2015 (posició 5 al rànquing mundial).

## Biografia

Giri és fill de pare nepalès (Sanjay Giri), i de mare russa (Olga Giri), i va néixer a Sant Petersburg, Rússia. El 2002, va anar a viure al Japó amb els seus pares. Mentre residia allà, tornava regularment a visitar Sant Petersburg. Des de febrer del 2008, Giri i la seva família viuen als Països Baixos, a la ciutat de Rijswijk. Té dues germanes, Natasha i Ayusha. El 18 de juliol de 2015 es va casar amb la Gran Mestre Femení georgiana Sopiko Guramishvili.

## Resultats destacats en competició

El desembre de 2014, fou subcampió del primer Qatar Masters amb una puntuació de 7 de 9 (el campió fou Yu Yangyi).
El gener del 2015 fou segon al 77è Torneig Tata Steel amb 8½ de 13, els mateixos que Maxime Vachier-Lagrave, Wesley So i Liren Ding, i a mig punt del vencedor i campió del món Magnus Carlsen.
El juliol del 2015 revalida és de nou campió del Països Baixos en fer 5½ de 7, un punt més que el segon classificat Loek Van Wely.
El desembre de 2015 fou tercer del London Chess Classic 2015 en liderar juntament amb Magnus Carlsen i Maxime Vachier-Lagrave amb 5½ de 9 i perdre la primera ronda del play-off de desempat contra Maxime Vachier-Lagrave per 1 a 2 (el campió fou Magnus Carlsen). El 2017 es proclamà campió de l'Obert d'escacs de Reykjavík.
Del 13 al 28 de gener de 2018, Giri va jugar el 80è Tata Steel. Hi va empatar al primer lloc amb Magnus Carlsen, amb una puntuació de 9/13 (+5−0=8). Carlsen va derrotar Giri 1½–½ al desempat a ràpides, guanyant així el torneig per sisè cop, rècord absolut.
El gener de 2019 fou segon a la 81a edició del torneig Tata Steel, mig punt per sota del campió, Magnus Carlsen.
El gener de 2021 fou segon al torneig de superelit Tata Steel de 2021, perdent en el desempat contra el seu compatriota Jorden van Foreest en un playoff Armageddon.

### Participació en olimpíades d'escacs

En Giri ha participat, representant els Països Baixos, en tres Olimpíades d'escacs entre els anys 2010 i 2014 (amb un total de 20 punts de 29 partides, un 69,0%). Ha aconseguit dues medalles de plata, a l'edició de 2010 en el quart tauler i a l'edició de 2014 en el primer tauler.

## Notes i referències

* 1 2 «Anish Giri, 14, makes his final GM norm». Chessbase.com, 31-01-2009 [Consulta: 6 febrer 2009].
* ↑ Quan va guanyar el GM veneçolà Eduardo Iturrizaga al grup C del Torneig Corus de 2009 a Wijk aan Zee.
* 1 2 «NRN boy youngest grandmaster». MyRepublica.com, 01-02-2009 [Consulta: 6 febrer 2009].
* ↑ «Nota biogràfica de Anish Giri» (en anglès). Chessgames.com. [Consulta: 5 març 2014].
* ↑ «Progrés d'Elo i rànquing d'Anish Giri]» (en anglès). Lloc web de la FIDE. [Consulta: 1r maig 2023].
* ↑ «"Rànquing d'escaquistes per federació: Països Baixos"» (en anglès). lloc web de la FIDE. [Consulta: 1r maig 2023].
* ↑ Posició al rànquing mundial i evolució Elo d'Anish Giri «benoni.de» (en alemany). Arxivat de l'original el 2016-03-03. [Consulta: 8 febrer 2015].
* ↑ «Promise of greatness in Dutch chess prodigy». Nrc.nl, 15-01-2010. [Consulta: 14 desembre 2012].
* ↑ «Anish Giri becomes a Son in Law of Georgia, and Sopiko Guramishvili Marries One of the World's Top Players». Arxivat de l'original el 3 d'agost 2017. [Consulta: 22 setembre 2015]. (anglès)
* ↑ «Yu Yangyi guanya el Qatar Masters Open 2014». chessbase.com. [Consulta: 11 febrer 2015]. (anglès)
* ↑ «Carlsen wins Wijk masters». Chessbase.com. [Consulta: 25 gener 2015]. (anglès)
* ↑ «Anish Giri and Anne Haast are 2015 Dutch champions». fide.com. [Consulta: 16 juliol 2015]. (anglès)
* ↑ «London Chess Classics 2015 – Final Playoff». chessdom.com. [Consulta: 13 desembre 2015].
* 1 2 Barden, Leonard. «Magnus Carlsen storms back into form with Wijk aan Zee victory», 02-02-2018.
* ↑ Wittmann, Nadja «Magnus Carlsen gana el Torneo Tata Steel Chess 2019». Chessbase, 27-01-2019 [Consulta: 28 febrer 2021].
* ↑ «Jorden van Foreest wins Tata Stell Chess Tournament 2021» (en anglès). chess.com, 02-02-2021. [Consulta: 27 febrer 2021].
* ↑ Olimpbase:: Fitxa de Anish Giri Competicions per equips [Consulta 25 de gener de 2015]

## Enllaços externs

* Anish Giri - Lloc web oficial